CELEX: 62011TN0411
Language: hu
Date: 2011-07-28 00:00:00
Title: T-411/11. sz. ügy: 2011. július 28-án benyújtott kereset — Hemofarm kontra OHIM — Laboratorios Diafarm (HEMOFARM)

22.10.2011   
            
            
               HU
            
            
               Az Európai Unió Hivatalos Lapja
            
            
               C 311/44
            
         2011. július 28-án benyújtott kereset — Hemofarm kontra OHIM — Laboratorios Diafarm (HEMOFARM)
   (T-411/11. sz. ügy)
   2011/C 311/83
   A keresetlevél nyelve: spanyol
   
      Felek
   
   
      Felperes: Hemofarm AD farmaceutsko-hemijska industrija Vršac (Vršac, Szerbia) (képviselő: D. Cañadas Arcas)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Laboratorios Diafarm, SA (Barberá del Vallès, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               függessze fel a Törvényszék előtti, a felperes által a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának 2011. május 17-i határozata elleni keresettel megindított eljárást addig, amíg az OHIM és a Tribunal mercantil de Barcelona no 4., illetve a Tribunal mercantil de Barcelona no 8. (barcelonai 4., ill. 8. sz. kereskedelmi bíróság) nem hoz döntést a használat hiánya miatti megszűnés megállapítása iránti kérelmek tárgyában;
            
         
               —
            
            
               eltérő esetben vizsgálja felül, helyezze hatályon kívül vagy adott esetben változtassa meg a negyedik fellebbezési tanács R 298/2010-4. sz. határozatának az 5. osztályba tartozó, megtámadott árukra vonatkozó részét annak érdekében, hogy az említett osztály tekintetében jogerősen elutasításra kerüljön a B 996 506. sz. felszólalás, és ezáltal a felperes 4 504 049. sz., „HEMOFARM” közösségi védjegybejelentésének az 5. osztályba tartozó valamennyi áru tekintetében adjanak helyt, és azt a kért 5. és 35. osztály tekintetében lajstromozzák.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „HEMOFARM” szóvédjegy, a 3., 5. és 35. osztályba tartozó áruk és szolgáltatások tekintetében.
   
      A felszólalási eljárásban hivatkozott védjegy vagy megjelölés jogosultja: Laboratorios Diafarm, SA.
   
      A hivatkozott védjegy vagy megjelölés: a 3. és 16. osztályba tartozó árukra vonatkozó „HEMOFARM” közösségi és nemzetközi szóvédjegy, és az 5. osztályba tartozó árukra vonatkozó „HEMOPLANT” és „HEMONET” nemzeti szóvédjegyek.
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009/EK rendelet (1) 8. cikke (1) bekezdése b) pontjának megsértése, mivel nem áll fenn az ütköző védjegyek között a összetévesztés veszélye.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 78, 1. o.)